În România lui ”avem de toate”, multe persoane purtătoare de HIV rămân adesea fără medicamente. Ca să îi ajute, Alina Dumitriu, omul din spatele Asociației Sens Pozitiv, a format în 2010 o rețea din medici, ONG-uri, pacienți, voluntari, care donează și transportă medicamente din diverse țări, în România. În ultimii doi ani a observat că s-au înmulțit considerabil cazurile persoanelor care fac apel la ea atunci când medicii le spun că nu au tratamentul lor. Sens Pozitiv a apărut după ce Alina a început să facă voluntariat pentru persoanele infectate cu HIV în spitalele comuniste din anii `80. La începutul acestui an a fost lansată și prima platformă cu informație relevantă despre HIV în limba română.